b'\n_START_ARTICLE_\nPresidentvalget i Frankrike 2017\n_START_SECTION_\nValgsystem\n_START_PARAGRAPH_\nFrankrikes president blir valgt av folket ved direkte valg. For \xc3\xa5 vinne valget m\xc3\xa5 kandidaten oppn\xc3\xa5 mer enn halvparten av de avgitte stemmene.\xc2\xa0Dersom ingen av kandidatene oppn\xc3\xa5r et slikt flertall i f\xc3\xb8rste valgomgang, foretas en andre valgomgang mellom de to kandidatene som i den f\xc3\xb8rste omgangen fikk flest stemmer. _NEWLINE_Stemmeberettiget er hver franske statsborger som p\xc3\xa5 valgdagen har fylt 18 \xc3\xa5r. Valgbar som president, er stemmeberettigede som har samlet 500 underskrifter fra personer innvalgt i minst 30 folkeforsamlinger i Frankrike eller Europa. Underskriverne skal v\xc3\xa6re geografisk spredt. Det er derfor ikke tillatt at mer enn 10\xc2\xa0% av listen kommer fra hvert av landets departementer._NEWLINE_Valgperioden er fem \xc3\xa5r, innf\xc3\xb8rt etter en folkeavstemning i 2000. Presidenten kan bare velges for to etterf\xc3\xb8lgende perioder.\n_START_SECTION_\nUtgangsposisjon, nye kandidater\n_START_PARAGRAPH_\nDen sittende presidenten, Fran\xc3\xa7ois Hollande, oppga \xc3\xa5 stille til valg i en ny periode. _NEWLINE_Beno\xc3\xaet Hamon slo sin rival Manuel Valls i andre runde av sosialistenes partivalg. Prim\xc3\xa6rvalgene til Les R\xc3\xa9publicains endte med seier for Fran\xc3\xa7ois Fillon over Alain Jupp\xc3\xa9, ogs\xc3\xa5 det i andre valgomgang. I partiet Front national ble det ikke avholdt noen offentlig valgkamp for \xc3\xa5 finne en annen kandidat enn partiets leder, Marine Le Pen. Emmanuel Macron gikk til valg som selvstendig kandidat, med sin egen bevegelse kalt En Marche!'